	— Смятам, че генерал Едмънд Дюк, потомък на Фамилията Дюк от Тарсонис, е станал жертва на тези контролиращи съзнанието средства и в момента не е нищо повече от едно зомби с препрограмирано съзнание, служещо на терористите. По този начин Менгск и неговите нечовешки съюзници се надяват да объркат смелите воини на Конфедерацията и да ги накарат да изгубят вяра в своите водачи.